
לכבוד                                              				


שלום רב,                       


הנדון: בקשה לקבלת מידע מכוח חוק חופש המידע, תשנ"ח 1998 – 
אמות מידה, נהלים והוראות לעניין פרטיות
סימוכין: פנייתך מיום 17.11.19
ראשית, תודה על פנייתך בנושא שבנדון.
עניינה של בקשתך למידע, הוא אמות מידה, נהלים והוראות לעניין פרטיות.
בפנייתך למשרדנו, הכלכלה והתעשייה ביקשה כדלקמן:
1. נהלים, הנחיות ואמות המידה של הרשות בעניין מדיניות הפרטיות שלה.
2. רשימת מאגרי המידע שבידי הרשות.
בהתאם לבקשה זו, נעשתה פנייה לאגף בכיר טכנולוגיות ומידע, אגף הביטחון והלשכה המשפטית במשרד.
עם קבלת התייחסויות היחידות הרלוונטיות, כמו גם לאחר בחינת הבקשה בהלימה לחוק חופש המידע ולאור הנחיות משרד המשפטים מיום 15.12.19, להלן מענה משרדנו:
לבקשתך, מצ"ב הנהלים, ההנחיות ואמות המידה של משרדנו – הכלכלה והתעשייה, בעניין מדיניות הפרטיות בכל הנוגע לשמירה, טיפול, אחסון, הפצה, הנגשה, העברה וכו' של מידע ונתונים. 
בהקשר דנן, אלו המסמכים המצויים במשרד והרלוונטיים לבקשה:
1. מסמך "נוהל מדיניות משרדי" בתחום אבטחת המידע. 
2. רשימת מאגרי המידע במשרד.
3. המדריך המלא לתקנות הגנת הפרטיות (אבטחת מידע) של הרשות להגנת הפרטיות, על פיהם פועל המשרד. 
4. נוהל המשרד להעברת מידע בין גופים ציבוריים.
5. כתבי המינוי של חברי הוועדה להעברת מידע.
6. תעודה לאישור מערכת אבטחת המידע של המשרד.
בהתאם להנחיות משרד המשפטים, מיום 15.12.19, נמסרים לך בזאת מסמכים 2-6.
בנוגע למס' מס' 1, הרי שבחינתו העלתה כי במסירתו יהיה כדי לחשוף את נהלי האבטחה, דבר העלול להעמיד את המשרד בסיכון ממשי לפגיעה במאגרי המידע שלה. יודגש, כי ממסמך מסוג זה ניתן ללמוד על אמצעי אבטחת המידע הקיימים בארגון, אבטחתם הפיזית והסביבתית של המאגרים, הוראות לעניין גיבוי נתונים ועוד.
אשר על כן ומאחר שחשיפת נהלי אבטחת המידע הנהוגים ברשות עלולה, ב"וודאות קרובה", לשבש את יכולתה לנהל ולהחזיק את המאגרים בתנאים הנדרשים, החליט המשרד להימנע ממסירת המידע במלואו, בהתאם להוראת סעיף 9 (ב) (1) לחוק חופש המידע:
9. (ב)  רשות ציבורית אינה חייבת למסור מידע שהוא אחד מאלה:
(1)   מידע אשר גילויו עלול לשבש את התפקוד התקין של הרשות הציבורית או את יכולתה לבצע את תפקידיה;
לצד זאת, ומכוח סע' 11 לחוק, לפיו:
11. היה המידע המבוקש מידע אשר הרשות הציבורית רשאית או חייבת שלא למסרו כאמור בסעיף 9, וניתן לגלות את המידע, ללא הקצאת משאבים בלתי סבירה או הכבדה ניכרת על פעולתה של הרשות, תוך השמטת פרטים, תוך עריכת שינויים או תוך התניית תנאים בדבר דרך קבלת המידע והשימוש בו, תמסור הרשות את המידע בהשמטות, בשינויים או בתנאים המחויבים, לפי הענין; 
החליט המשרד כי בהתאם למסמך הנחיות משרד המשפטים, כמוזכר לעיל, יימסר מידע בדבר עצם קיומו של מסמך / נוהל  אבטחת מידע.
עוד יימסר, במסגרת יישום האמור בסע' 11 לחוק, כדלקמן:
1. מטרת הנוהל הינה קביעת מדיניות ברורה ומפורטת בנושא אבטחת המידע במשרד הכלכלה והתעשייה. 
2. מדיניות זו תחול על כל אדם המשתמש בנכסי המידע של משרד הכלכלה והתעשייה, לרבות ספקים ומשתמשים חיצוניים, זאת  בהתאם להגדרות ולנהלים שגובשו על ידי המשרד ונקבעו במנא"ם (מערכת ניהול אבטחת מידע), אשר אושרו על ידי ועדת ההיגוי בה נציגי הנהלת משרד הכלכלה והתעשייה. 
3. המסמך מפרט את כלל הציוד והאמצעים הטכנולוגיים הנמצאים בשימוש, כמו גם כלל התוכנות, המערכות והפלטפורמות העוסקות בנתונים, בין אם הן מותקנות בארגון והן במסגרת שירותי תוכנה מצד ג', המוגדרים "נכסי מידע מרכזיים".
4. המסמך מתייחס למחויבות ומעורבות ההנהלה לתקן ולאבטחת מידע, עדכון של נהלים, הוראות עבודה ומסמכים מבוקרים כלליים בארגון, כמו גם מדיניות שולחן עבודה וצג נקי. 
עוד יצוין כי משרדנו קיבל לאחרונה את ISO 27001:2013 – תקן אבטחת מידע בינלאומי, שתפקידו לעצב מערכת אחידה לניהול אבטחת מידע בארגונים. 
גרסת 2013 היא הגרסה העדכנית. מצ"ב תעודה / אסמכתא לכך.
יודגש כי רשימת מאגרי המידע המצורפת למענה זה הינה רשימה שעודכנה לאחרונה. קובץ זה הועבר לרשות להגנת הפרטיות, אולם טרם התקבלה אסמכתא על העדכון דנן.  
ככל שיידרש מידע בנושאים הרלוונטיים לתחומי אחריותו של משרד הכלכלה והתעשייה, אשמח להיות לך לעזר גם בעתיד.

בברכה
יוסי זולפן,

  הממונה על חוק חופש המידע
   משרד הכלכלה והתעשייה












העתק: מר אבנר וקסמן, מנב"ט המשרד

בניין ג'נרי, רחוב בנק ישראל 5, קריית הממשלה, ת"ד 3166, ירושלים 9103101

